bavarian-nlp/barwiki-20250901 huggingface dataset:
Diego Velázquez

Da Diego Velázquez, aa Diego Rodríguez de Silva y Velázquez (6. Juni 1599 z Sevilla; † 6. August 1660 z Madrid), wor a spanischa Mola vom Barock. Ea ghead zu de berihmtasdn Portretmola vo oin Zeidn.
Des Weak vom Velázquez hod an groussn Einfluss af de Impressionistn ghobt, bsondas im Édouard Manet. Owa aa vui andane, modeane Kinstla hom sei Weak gwiadigt, indems berihmde Orwadn vo eam nochgmoid bzw. nei intapretiad hom, drunta da Pablo Picasso und da Salvador Dalí.
Seine Buidnis san vom zeidgenessischn Idealismus pregt. Ea hod owa aa in Naturalismus ois gleichweatign Stui gnuzd. Sei Zui woa de objektive Nochahmung vo da Natua mid an Eizal geistreicha Vaedlung. Desweng hod sei Weak an groußn Eifluss auf Impressionistn wia in Édouard Manet ghobt. Owa aa Genies wia da Pablo Picasso und da Salvador Dali ham sei Weak hoch gschätzt.
Fuim.
Diego Velázquez, Hofmarschall und Maler, Boarischa Rundfunk (BR) 1999, A Dokumentarfuim vom Bernhard Graf
Kilimandscharo

Da Kilimandscharo (vo 1902 bis 1964 "Kaiser-Wilhelm-Spiedz" oda "Wilhelmskuppn") is mid 5895 m Hähn ibam Meeresspiagl as hächste Bergmassiv in Afrika. As Massiv am Noadostn vo Tansania hod mim Kibo an hächstn Berg vom afrikanischn Kontinent.
1987 is de Landschoft vo da UNESCO zum Wejdnaturerbe gmocht woan.
Himalaya

Da Himalaya is a Hochgebiage in Asien zwischn am Indischn Subkontinent am Sidn und am Tibetischn Hochland am Noadn. As Gebiage dastreckt se aufrana Läng vo eba 3000 Kilomeda vo Pakistan bis Burma (Myanmar) und hod a maximale Brean vo 350 Kilomeda.
Am Himalaya hand zehne vo de 14 Beag auf da Wejd, wo da Gipfe iba 8000 Meda hou is. Do ghead a da Mount Everest dazua, der wos mid 8848 Meda da hächste Beag vo da Wejd is.
Lidaradua.
Historische Reiseberichte und Beschreibungen:
Gejba Fluss

Da Gejbe Fluss (, , Huanghe, Wade-Giles: Hwangho, Huang Ho, Huangho; mong. Hatan Gol) is a ois Strom klassifiziada Fluss am Noadn vo Kina (Ostasien). Noch am Jangtsekiang isa da zwoatlängste Fluss vo China und da viatlängste vo da ganzn Wejd. Bei da Läng kimmds drauf zam wia gmessn woan is, as heifigste Ergebnis is: 4.845 Kilomeda; as längste is 5.464 Kilomeda. As Einzugsgebiet is 752.000 km² grouß.
Da Nam kimmt davo, wei da Fluss a wengal gejb gfabt is, wos vo am gejbm Koud kimmd der wos midrinnd.
Yucatan

Yucatan (auf Mayathan friara "Yucal Peten", a Mayab oda „Land vo de Maya“), is a Hoibinsl in Middlamerika, de wos an Goif vo Mexiko vom Karibischn Meer trennd. Da neadliche Teil ghead politisch zu Mexiko. Da Sidn ghead zu Guatemala und Belize.
As Klima is tropisch und hoaß. Am feichtn Sidn nehmand Rengwejda an groußn Teil vo da Vegetation ein.
Burlington (Iowa)

Burlington isa Stod und da Vawoitungssitz voum Des Moines County im US-Bundesstood Iowa, diaggad am Ufa voum Mississippi River.
Gschicht.
Zeaschd amoi hand d Indiana fo de "Sauk" und "Fox" aaf däm Land gwen. Fiad Indiana hod des Shoquoquon koassn, wos heid Flint Hills is.
Wia da "Thomas Jefferson" Bräsident gwen is, hoda 1803 zwe Expediziona in Wesdn gschiggd. Oane is mim "Captain Meriwether Lewis" und mim "William Clark" an Laaf fom Missouri River gfoigd, de andan hand mim "Zebulon Pike" zan owan Missisippi River. Wou heid Burlington ligd, hod da Zebulon Pike 1805 aafgschlong und hod duad easchdmois s Amerikanische Faandal aafgschdäid kod.
1829 hom Bäizhandla fo da "American Fur Company" duad an Handlsbosdn baud kod.
Nom "Black Hawk Purchase", a Vodrog zwischa de Sauk und Fox Indiana und da USA, wou d Indiana mid 640.000 US-Dollar fia era Land bschissn woan hand, san de easchdn Sidla kemma gwen.
Da Gmischdwarnhandla und Landfomessa "William R. Ross" hod des naie Land fiad weidare Bsiedlung ausgmessn und da easchd Landkaifa, da "John Gray", hod se an Nam fia de nai Oosidlung ausdenga deafa. Und wai eam nix eigfoin is, hodas no seina Hoamadstod Burlington z Vermont gnennd kod.
1837 is Burlington kuaz d Haubdstod fom Wisconsin-Territorium gwen, dano 1838, Haubdstod fias naie Iowa-Territorium.
Ois Flusshofm is Burlington in da Zeid fo da Damfschiffarai a wichdiga Umschlogbloz gwen und aa da Eisnbohof fo da "Chicago, Burlington and Quincy Railroad (CB&amp;Q)".
D CB&amp;Q, fo 1848 - 1970, dano "Burlington Northern Railroad" (BN), isäiz d "BNSF Railway".
Drom afan Beagal do schdäd koa Kapäin, owa a Kathedroi. D "St. John's Cathedral", schdäd iwa da Stod und wiad ofd fotografiad. S hexde Weagl is owa d "Great River Bridge", wou da Middlbfeila fo da Brugg, 113 m iwan Missisippi schdäd.
Ludwig Martinelli

Da Ludwig Martinelli (* 9. August 1832 z Linz, Owaesdareich; † 13. Juni 1913 z Bad Gleichnbeag, Steiamoak) isa eesdareichischa Schauschbuia und Reschisöa gwen.
Da Martinelli isa voaziglicha Anzngruawa-Daschdäia und a bedeidanda Voikschauschbuia gwen.
Sei Eangrob gfind ma am Weana Zentroifriedhof (Gruppm 32 A, Numma 36). S Grobdenkmoi voum Buidhaua "Hans Scherpe" hod ma 1916 afgschdäid kod. 1930 hodma de "Ludwig-Martinelli-Gasse" z Wien-Meidling no eam gnennd.
schaug aa.
"Der Unbedeutende" vom Johann Nestroy
Josef Madersperger

Da Josef Madersperger (* 6. Oktober 1768 z Kufstoa; † 2. Oktober 1850 z Wien) isa Schneidamoasta gwen. Ea guit ois oana da Afinda vo da Naamaschin.
Lem.
1790 isa mim Vodan no Wien zong, weis Äidanhaus obrennd gwen is. Duat hoda umara 1807 ogfangt a Naamaschin zbaun, 1814 hoda sei easchde da Effadlichkeit voagschdäid. Vodeand hoda nix dro, zeidweile hoda ois Obsthandla goawat. 1839 hoda a neie Maschin daheabrochd, de mim "Kettelstich" gweagld hod. Fia a Fabrik hoda koa Gäid ned kod, no hoda sei Naamaschin däm "k.k. polytechnischen Institut "gem. 1841 hoda a Bronzemedain voum "Niadaesdareichischn Gwerbevarein" griagt.
Am 2. Oktoba 1850 is da Madersperger vaoamd im Weana Vasoagungshaus gschdoam und inam Massngrob afn Sankt Marxer Friedhof eigrom woan.
Zindhäizl

A Zindhäizl, Schdreichhäizl oda aa Schwäfehäizl, isa Hoizschdabal zan Ozindn vo an Feia. Wema mim Zindkebfal an da Reibflech af und oo schdreicht, no fangd des Kebfal zan brenna oo und no as Häizl. De easchdn Zindhäizl san Ofang voum 19. Joahundat afn Moakt kumma und do is a no a gifdigs Zeigl, wia Fossfoa und Blei drin gwen. Ab de 1850a Joa hods no Sichaheitszindhäizl gem, so wias a heid no brauchd wean. Zindhäizl hom gengiwa de Gasfeiazeigl den Voatei das aa zindn wenns eiskoid is, grod noos deafans ned wean, no kosdas wegweafa.
Andy Warhol

Da Andy Warhol (* 6. August 1928 z Pittsburgh, Pennsylvania; † 22. Feba 1987 z Stod New York; eigentli "Andrej Warhola") wor a amerikanischa Kinstla, bsondas a Grafika und Fuimemocha. Ea wor a Mitgrinda und legendeare Figua vo da Pop Art.
Im Warhol sei Kunst hod se af vuin Ebanen bewegt. Sei Metier worn Zoachnunga, Molarein, Druckgrafikn, Fotografien, Skuiptuan, Fuim und Musi. Ea hod owa aa an Haffa Biacha gschriem und a Magazin aussagem. Und da Warhol wor a Pionia vo da Computer-Kunst. Dazua hod a an Amiga gnuzd, dea wo anno 1984, easchd zwoa Joar vo seim Doud, aussakema is. Des Studio vom Warhol woa a berihmda Treffpunkt fia Intellektuelle, Schwule, Dichda, Bohemiens, Hollywood Promis und stinkreiche Sponsorn.
Da häxte Preis, dea wo je fia a Warhol-Buidl dazuit worn is, worn US$105 Milliona fia "Silver Car Crash (Double Disaster)" (1963).
Weak.
Schriftn.
Andy Warhol betraute 1977 Thomas Ammann damit, sein Werkverzeichnis herauszugeben. Die Veröffentlichung verzögerte sich bis 2002, der dritte Band erschien 2010.
Birnhorn

S Birnhorn is mid da hexde Beag da "Leoganga Stoabeag" im Soizbuaga Pinzgau und zäid za de 30 prominendasdn Beag in de Oipm. Sei 1400 m houe, aus "Dolomit" bschdäande Siidwend owahoi vo Leogang, is oane vo de hexdn Fäiswend in de Ostoipm. Se wiad a ofd mid da Ostwend voum Watzmo vaglicha. Am 1. Oktoba 1900 homs da "Josef Oberlader" und da "Karl Mayrhofer" easchdmois daschdieng.
Hans Christian Andersen

Da Hans Christian Andersen (* 2. Aprui 1805 z Odense; † 4. August 1875 z Kopenhagen) is da berihmtasde Dichda und Schriftsteja vo Denemark.
Obwoi ra an Haffa Gedichtln, Theatastickln, Roasgschichtn und Novelln gschriem hod, is a voa oim zweng seina Meachn in Eainnarung bliem. De Meachn san ned nua bei Kindan beliabt, weis ewige Weisheidn vamiddln. Se san in 125 Sprochn iwasezd worn. Zu seine berihmtasdn Meachn ghean beispuisweis: "De kloane Meeajungfrau", "S schiache Wusal" und "De Prinzenssin af da Eabsn".
Da Andersen hod im Grund Voiksmärchn litrarisch ausgoarbat. Sei Stoff kimmt aus da denischn, deitschn und griachischn Sognwejt oda aus historischn Gschichtn. Seine Märchn ghean heit zua Wejtlitratua.
Weak.
Berihmde Märchn.
De foigande Afzejung orientead si am Buach "Gesammelte Märchen".
Rezeption.
As Weak vom Adersen is vo an Haffa Kinstla ois Inspiration gnuzd worn. Des is nua a kloane Auswoi.
Matsuo Bashō

Da Matsuo Bashō (松尾 芭蕉), geboan ois Matsuo Kinsaku (松尾 金作), spoda Matsuo Chūemon Munefusa (松尾 忠右衛門 宗房) (* 1644 z Akasaka, Provinz Iga; † 28. Novemba 1694 z Ōsaka) wor oana vo de berihmtasdn Dichda vo Japan. Ea guit ois da grässte Moasta vo de japanischn Kuazgedichtln, Haiku gnennt.
Da Bashō is in ana Samuraifamij zua Wejd kema. Ea hod si owa geng a militearische Laffboh entschiedn. Ea is a Wandara worn, dea wo in "Weg vo Zen" und in "Weg vo da Dichdkunst" (Kadō) studiad hod. Aus da Vabindung vo de zwoa hod a an oagna Lemsstui entwicklt. Ea hod olle philosphischn Gedankn duach oafoche Natuabuida zum Ausdruck brochd: vo de Bleamal im Fruajoar bis zu de Fläh in seina Hittn.
Weak.
Beispui: Frousch-Haiku.
As sognennde „Frousch-Haiku“ is as bekanntasde Haiku vom Bashō:
Zen

Zen oda Zen-Buddhismus is a Richtung vom Mahayana-Buddhismus, de wo im 5. Joarhundat im Koasareich Kina duachn Einfluss vom Daoismus entstandn is. Im 12. Joarhundat is de Foam vo Buddhismus af Japan kema, hod do in Nama "Zen" griagt und hod si bsondas intensiv weida entwicklt. Vo Japan is da Zen-Buddhismus in da Neizeid inan Westn kema.
Da kinäsische Nama "Chan") kimmt vom Sanskrit "Dhyana" und des hoasst sovui wia "medidativa Zuastand". Des is a treffenda Ausdruck, wei de Meditation im Zen a wichtige Roin spuit.
R5

R5 is a Pop-Rock.-Band vo de Ammis und is 2009 gründ worn.
Eanan Hauptsitz hamds in Los Angeles, Californien.
De Band hod, wia da Nam scha sogt, 5 Midgliada: Ross Lynch, Riker Lynch, Rocky Lynch, Ridel Lynch und Ellington Lee Ratliff.
Des neiaste Album is "louder" mid de Liada "Pass Me By", "(I Can't) Forget about You", "Ain't No Way We're Goin' Home", "I Want U Bad", "If I Can't Be With You", "Love Me Like That", "One Last Dance", "Loud", "Fallin' For You", " Cali Girls" und "Here Comes Forever".
Heroin

Heroin kemisch: Diacetylmorphin oda Diamorphin (DAM), isa hoibsüntetischs, stoak anoigetischs Opioid wos ganz schnäi obhenge mochd, ägoi obmas rauchd, schnubfd oda schbrizt. Drodz seina sexfach häan schmeazstillandn Wiaksamkeid im Vogleich za Schdammsubsdanz Morphin, is de terapeidische Owendung vo Heroin in de moastn Lända vabon.
Jorge Luis Borges

Jorge Francisco Isidoro Luis Borges (* 24. August 1899 z Buenos Aires; † 14. Juni 1986 z Genf) wor a argentinischa Schriftsteja und Dichda. Seine Kuazgschichtn und Essays zejn zu de Literatuaklassika vom 20. Joarhundat.
De Orbadn vom Borges ghean zua philosophischn und zua fantastischn Literatua. Seine philosophischn Osichtn hod a voa oim vom George Berkeley, vom David Hume und vom Arthur Schopenhauer. Ea guit ois Voalaifa vo da Postmodeane und wead sejm zum Poststrukturalismus zejt. Seine Texte san imma kuaz und prägnant. Ea hod wenig gschrieb, wo meara wia 10 bis 15 Seitn hod.
Bekannt worn is a voa oim duach seine fantastischn Kuazgschichtn, wo Realitet und Surrealitet vamischt wean.
Weak.
Publikationa af Deitsch.
De deitsche Weakausgob in Toschnbiachln is bei S. Fischer publiziad worn:
Bei S. Fischer is no publiziad worn:
Weidane wichtige deitsche Publikationa und Zammstejunga:
Fuimografie.
Draabuach
Literarische Vorlage
Jangtsekiang

Dá Jangtsekiang () is da längste Fluss in China. Mid 6380 Kilomeda, vo dene wo 2800 Kilomedda schiffboa hand, isa a da längste Fluss in Asien und nochm Nil und am Amazonas da drittlängste vo da ganzn Wejd. Sei Quejn ligt am Hochland vo Tibet in Qinghai. An seina Mindung as Ostchinesische Meer fiad am Schnied am Joa 31.900 m³ Wossa a da Sekundn.
Sueskanal

Da Sueskanal (a Suezkanal, , "Qanāt as-Suwais") is a Schifffoatskanal in Ägyptn zwischn de Hafnstädt Port Said und Port Taufiq bei Sues, der wos as Mittlmeer iban Isthmus vo Sues mid am Roudn Meer vabindt. Er is am 17. Novemba 1869 eröffned woan. Er ist 162,25  Kilomeda lang. Seit da Vadiafung wos 2009 feade gsteid woan is, isa mid de neadlichn Kanaläe 193,30 km lang. Da Kanal buidt d Grenz zwischn Afrika und Asien.
Panamakanal

Da Panamakanal is a vo Menschn baude, 82 Kilomeda lange Wossastross, de wos d Landenge vo Panama in Middlamerika duachschneid und an Atlantik mim Pazifik fia Schief vabindt und erna d Foat um as Kap Hoarn am Siidspitz vo Siidamerika daspoad.
Da Kanal bringd fast 8 Prozent vom Bruttoinlandsprodukt vo Panama zam.
Niger (Fluss)

Da Niger is nochm Nil und am Kongo mid 4184 Kilomeda Läng da drittlängste Strom in Afrika. Er fliaßt in am fast 2000 km langa Hoibkreis duach fimf Länga: noch da Quejn a de Berg vo Guinea fliaßta duach Mali, an Sidn vom Niger, a da Grenz vo Benin und zu schluss nochad duach Nigeria, wora aram 200 km broadn Delta an Goif vo Guinea mindt.
Fast olle vo de 110 Million Menschn, de wos direkt am Fluss wohnand, weand a vom Niger mi Wossa vasoagt.
Chilenischa Peso

Da Chilenische Peso is d Währung vo Chile. Da historische Peso is in 100 Centavos undateild, seit 1976 oba nimma.
Der Nam vo da Währung in Chile hod se am letztn Joahundat eftas gändat. A Zeid lang hod ma mim Condor (= 10 Pesos) zoid, dann wieda mim Peso, danoch mim Escudo und seit 1974 wieda da Peso.
Inntoi Autobohn

Di A12 Inntåiautobåhn vom östarreichischn Autobåhnnetz is a wichtige Feanvakeahrsstråssn, dee nua im Bundesland Tirol valafft und vor åim durch'n Transit sehr storch belåstet wead. Letztares kimb davu, dass de Autobåhn mit da Brennerautobåhn zåmm a ginstige Vabindung vo Deitschlånd nåch Italien iwa di Åipn is.
Valauf.
De A12 fång bei da deitschn Grenz zum Bundesland Tiroi bei Kiefasfödn u und fiad iwa di Städt Kufstoa, Wörgl, Schwåz, Innschbruck, Telfs und Imscht bis noch Londeck, wo's dånn in die S16 Arlberg Schnööstross iwageht, iwa dest noch Voradlberg kimst. Sie is rund 153 Kilometa lång und valafft immer parallel zum Inn.
Gschicht.
Da Åbschnitt im Untainntåi estlich vo Innschbruck is vo 1968 bis 1972 baut woan, die Ausfåhrtn in Innschbruck in di 70a Jåhr und da Åbschnitt im Tirola Obalånd westlich vo Innschbruck bis in di 90a Jåhr. Nochand senn no die Ausfåhrtn "Hall-West" und "Innsbruck-Mitte" bis heit dazuakemma.
De A12 is di easchte Autobåhn vo Östarreich, de wos a Vakeahstelematik kriag håd. Durch de Iwakopfånzeign ku ma an Autofåhra durch Vakeahszeichn und Geschwindigkeitsbeschränkunga flexibl je nåch Vakeah und Wetta uzoang, wie a fåhn muas. Emso wichtig is die Ånzeige vom sognånntn "Lufthundata": Des lafft nåchm Immisionsschutzgesetz (IG-L) und då di Inntåiautobåhn in am Luftsaniarungsgebiet ligg, muas ma bei sea hoacha Schådstoffbelåstung 100 Kilometa pro Stund ståtts de üblichn 130 fåhn.
George Gordon Byron

Da George Gordon Noel Byron, 6. Baron Byron (* 22. Jenna 1788 z London; † 19. Aprui 1824 z Messolongi, Griachaland), bekannt ois Lord Byron, wor a englischa Dichda und a fiarenda Vatreda vo da Romantik. Ea guit ois da berihmtasde britische Poet und hod bis heit an groussn Einfluss. In Griachaland wead a aussadem ois Nationalhejd gfeiad, wei ra am Befreiungskampf geng de Osmanen teignomma hod.
As Weak vom Byron wead da enlischn Spodromantik zuwezejt. De wead aa Schwoarze Romantik oda Negative Romantik gnennd, weis oidheabrochde Struktuan oblehnt. Seine Hejdn san leidnschoftliche, egozentrische Oanzlgänga. Da „Byronic Hero“ is a Aussnseita und Revoluzza. Dabei gähds eam owa ned um Politik oda um de Gsejschoft sondan nua um sei Individualitet.
Da Byron hod midm Goethe an regn Briafwexl ghobt. Des Weak "Manfred" is vom "Faust I" ispiriad. Da Goethe hod im Byron posthum a literarisches Denkmoi gsezd, indem a eam in "Faust II" ois Euphorion aftredn hod lossn.
Ostainsl

D Ostainsl (, rapanui "Rapa Nui") is a isoliad glenge Insl am Sidostpazifik, de wos politisch zu Chile ghead, geographisch oba zu Polynesien. Se ligt siadle vom siadlichn Wendekreis. Da Hauptort Hanga Roa is 3526 Kilomeda vo da chilenischn Kistn und 4251 Kilomeda vo Tahiti wegad. As nächste bewohnde Eiland wad Pitcairn am Westn, mid arana Entfeanung vo 2078 Kilomeda. 2012 hamd auf da Ostainsl 5806 Leid glebt. Bekannt is d Insl wenga de riesign Stoaskuiptuan, de Moai. Seit 1995 is d Ostainsl ois da "Nationalpark Rapa Nui" a Teil vom UNESCO-Wejderbe.
Atacamawüstn

D Atacamawüstn dastreckt se a da sidamerikanischn Kistn vom Pazifik zwischn am 18. und am 27. Breangrod Sid, eiso eba zwischn de Städt Tacna am Sidn vo Peru und Copiapó am Noadn vo Chile, iba a Distanz vo eba 1200 Kilomeda.
D Atacama is oane vo de druckastn Landschoftn auf da Wejd. Am Zendrum gibts scha sei 15 Million Joa a hyperarids Klima. Es gibt Blatzal, wo seit mehrane Joazehnt koa Reng ned gfoin is. Da sidliche Bereich um an 24. und an 27. Breangrod rumdum is bis voa kuazem ibahaupst goane besiedlt gwen.
Río Aconcagua

Da Río Aconcagua is a Fluss in Zendral-Chile a da Región de Valparaíso.
Da Río Aconcagua entstehd duach a Zammafluss vom Río Juncal und am Río Blanco. Noch 15 Kilomeda fliaßt da Río Colorado ois a Zulauf an Fluss und a boa Kilomeda späda da Río Putaendo. Am weidan Valauf deand an Río Aconcagua nu oi gleanane Zuafliss, wia da Río Limache speisn.
Da Fluss mindt a da Stod Concón an Pazifischn Ozean.
As Doi vom Río Aconcagua is a wichtigs Agrargebiet wo Obst a Wei abaud wiad. Es is a beliebts Touristnziel.
Ojos del Salado

Da Ojos del Salado is mid arana Hähn vo da hächste Vuikan auf da Wejd und da zwoathächste Berg vo Amerika. Duach sei Log am Rand vo da Atacamawüstn a da Grenz vo Argentinien und Chile ligt aufm Berg sejtn a Schnää. Ois zwoathächsta Berg vo Siidamerika zejd da Ojos del Salado zu de Seven Second Summits.
D Easchtbesteigung hod 1937 a poinische Expedition gmocht.
Ramat Gan

Ramat Gan ( „goatnheh“) is a schdod in da nachn fon Tel Aviv in Israel. Ramat Gan liegd im beziak Tel Aviv und hod 148.035 einwohna .
Ramat Gan is 1921 ois "moshava", zionistische laundwiatschofdssiedlung, grindd wuan. Heit is s a modeane schdod, hod owa no imma an hochn greaaunteu.
Schbuat.
In Ramat Gan gibds an nochfoigevarein fon da Hakoah Wean. Schbüla de wo in da nazizeid de flucht noch Palestina glickd gwesn is, hom do de "Hakoah Tel-Aviv" (הכח תל אביב) grindd. De dressn homs fon da Weana Austria schbendiad griagd, desweng san de vareinsfoam bis heit violett. 1959 is de Hakoah Tel-Aviv med Maccabi Ramat Gan fusioniad wuan und haast heit "Hakoah Amidar Ramat Gan FC". Schbünd dans heit in Ramat Gan. De Hakoah is zwamoe israelischa masta wuan, 1965 und 1973 und zwamoe köpsiega, 1969 und 1971. 2012 schbüns in da zweithextn israelischn liga.
Miguel de Cervantes

Miguel de Cervantes Saavedra [] (* vamuatli 29. Septemba 1547 z Alcalá de Henares; † 23. Aprui 1616 z Madrid) wor a spanischa Schriftsteja und Dichda. Ea guit ois Nationaldichda vo Spanien. Wejdweit bekannt worn is mid seim Roman "Don Quijote". Des wor ned nua da easchde modeane eiropeische Roman, sondan guit aa ois oana vo de bestn Romane vo oin Zeidn.
Lem.
Da Cervantes hod a recht omteialichs Lem gfiahd. Ea is in oana vaoarmtn Odlsfamij ois oans vo siem Kindln zua Wejd kema. In Salamanca und Madrid hod a Theologie studiad. 1569 is a voa da spanischn Justiz noch Rom gflichdt und do Kammadeana vom Kardinal Giulio Acquaviva worn. No im sejm Joar is a z Neapl in de spanische Marine eidredn, de wo do stationiad gwen is. Anno 1571 hod a an da Seeschlocht vo Lepanto teignomma, wo da Juan de Austria geng de Tiakn kämpft hod. In da Schlocht is a meafoch vawundet worn, u. a. is sei linke Hand vastimmed word. Ea is deshoib aa da "Oahendige vo Lepando" gnennd worn in owa in da Marine bliem. Anno 1575 is a vo algerischn Korsarn (Piratn) gfanga gnomma worn und af Algier vaschleppt worn. Easchd noch fimf Joarn is aa wieda frei kema und af Spanien zrugg ganga. 1580 bis 1582 hod a wieda ois Soidot an spanischn Kriagszign in Portugal und af de Azorn teignomma. Nacha wor a houchvaschuidet und hod si desweng ois Schriftsteja und Dichda vasuacht.
Geoffrey Chaucer

Geoffrey Chaucer (* uma 1343, vamuatli z London; † vamuatli 25. Oktoba 1400 z London) wor a englischa Schriftsteja und Dichda. Ea guit ois da Voda vo da englischn Literatua und ois da grässte englische Dichda vom Middloita. Wejdweit bekannt is a voa oim duach de "The Canterbury Tales".
Zua Zeid vom Chaucer worn in England Franzesisch, Anglonormannisch und Latein de Literatuasprochn. Duach des Weak vom Chaucer is de Voikssproch Englisch zua Literatuasproch worn.
Da Chaucer wor ned nua Autor, Philosoph, Alchemist und Astronom, ea hod aa in da Birokratie Karriere gmochd, u. a. ois Diplomat und Obgeordneta. Da Nam vom Chaucer kimmt vom franz. "chausseur", "Schuahmocha".
Sproch.
Des Middlenglisch vom Chaucer ko ma nua vasteh, wen ma vui oide Weata kennt, desweng wean seine Schriftn moast in a modeanas Englisch ibadrong. Im Foigadn a Beispui dafia:
Anton Pawlowitsch Tschechow

Da Anton Pawlowitsch Tschechow [] ( (), wiss. Transliteration ""; * z Taganrog, Russland; † z Badenweiler, Deitsches Reich) wor a russischa Oarzt, Schriftsteja und Dramatika. Ea guit ois oana vo de grässdn Vafossa vo Kuazgschichtn vo oin Zeidn. Owa aa a boar vo seine Theatastickln san recht bekannt worn, wia de "Drei Schwestan", "De Mewe" oda "Da Keaschgoartn".
De moastn vo seine Gschichtn drahn se ums Lem vo Kloabiaga in Russland in seina Zeid. Ofd gähds ums Schlechte im Menschn und um an Vafoi vom geistign Lem. Im Middlpunkt stähd dabei imma de Charaktaristik vo de Menschn und ned de Handlung. Oft bleibt da Ausgang vo de Gschichtn unbstimmt. Da Vazejstui is imma kuaz und prägnant. „De Kiaze is de Schwesta vom Talent“, hod a sejm amoi gschriem. Ea hod aa bewusst ned noch da Natua gschriem, sondan eha impressionistisch; des hoasst, eam hom nua bstimmte Sichtweisn intaressiad.
Dahlia Ravikovitch

De Dalia Ravikovitch (), aa Dalia Rabikovitch (* 17. Novemba 1936 in Ramat Gan; † 21. August 2005 in Tel Aviv), wor a israelische dichdarin, iwasezzarin und friednsaktivistin.
Lem.
Nochn Dod fon iam fodan, wias easchd segs joa oid woa, is se mid iara muada in a kibbutz ganga. Mid dea kollektivuadnung is se owa ned zrechtkuma. Mid 13 is se obghaud und is in diveasn pflegeheimen in Haifa aufgwoxn. Noch ian dienst in da israelischn armee, hod se an da "Hebräischn Universitet fon Jerusalem" studiad. Späda hod de Ravikovitch in Tel Aviv glebd.
Ois Schriftschdölarin.
Ia easchds gedichtbuach in hebräischs schbroch is 1959 easchienan und woa glei a riesneafoig. Vuahea hods in da lidaradua-zeidschrift "Orlogin" (stundnglasl) vaeffendlichd, des wos fom Avraham Shlonsky aussagem wuan is.
Iare gedichdln wean heit in de schuin fon Israel untarichd und a boa san scho ois liada vatond wuan. De gedichts san scho in 23 sprochn iwaszd wuan.
Dante Alighieri

Da Dante Alighieri ( [] ; * Mai oda Juni 1265 z Florenz; † 14. Septemba 1321 z Ravenna) wor a Dichda und Philosoph. Ea guit ois oana vo de grässdn Dichda vom Middloita und is da wejdweit bekanntaste italienische Dichda. Sei Haptweak is de "Geddliche Komedie".
Da Dante hod Italienisch zua Literatuasproch gmochd. Voa seina Zeid is des in Italien nua Latein gwen.
De Geddliche Komedie.
De Geddliche Komedie hod bei Dante nua "Commedia" (Komedie) ghoassn. Easchd da Giovanni Boccaccio hod ia in Nama "Divina Commedia" ("Geddliche Komedie"). In Boccaccio is do ned um an Inhoid ganga, sondan um de ibarogende Qualitet vom Weak. De Commedia is des bedeitendste Weak in italienischa Sproch und ghead zu de berihmtasdn in da ganzn WejdLiteratua.
In da Geddlichn Komedia gähds um a Roas vom Dante duach de Hej (Inferno), zum Laitarungsbeag (Fegefeia, Purgatorio), bis ins Paradies (Paradiso). De Fiara vo da Wandarung san de Beatrice, de Freindin vom Dante und da Virgil, a remischa Dichda. De Hej und s Paradis san obsteigend bzw. afsteigend in Schichtn (konzentrische Kroas) afteit; je hächa desto heiliga, je diafa, desto sindiga. So hod ma se im Middloita des Reich vo de Doudn voagstejd.